stanford-oval/wikipedia huggingface dataset:
Bealin konjektuuri

Bealin konjektuuri on lukuteorian otaksuma, jonka on esittänyt teksasilainen miljardööri ja matematiikan harrastaja Andrew Beal.
Tutkiessaan vuonna 1993 Fermat'n suuren lauseen yleistyksiä Andrew Beal muotoili seuraavan väitteen:
Jos
jossa  A,  B,  C,  x,  y ja  z ovat positiivisia kokonaislukuja, siten että  x,  y,  z >2, niin  A:lla,  B:llä ja  C:llä täytyy olla yhteinen alkulukutekijä.
Esimerkiksi ratkaisussa 33 + 63 = 35 kantaluvuilla on yhteinen tekijä 3 ja ratkaisussa 76 + 77 = 983 kantalukujen yhteinen tekijä on 7. Käytännössä on olemassa äärettömän monta ratkaisua siten, että kantaluvuilla on yhteinen tekijä. Esimerkiksi yhtälö
tuottaa ratkaisun kaikilla  a,  b,  m>3. Tämä ei kuitenkaan ole vastaesimerkki, koska kantaluvuilla on yhteisenä tekijänä  a^{m}+b^{m}.
Vuoden 2006 joulukuuhun mennessä väitteelle ei ole löydetty yhtään tunnettua vastaesimerkkiä. Tämän etsimiseksi on käyty läpi ainakin 1000 eri muuttujaa.
Fermat’n suuri lause on Bealin konjektuurin erikoistapaus, jossa  x=y=z. Jos  a^{x}+b^{x}=c^{x} kun  x\geq 3, niin joko kantaluvut ovat keskenään jaottomia tai niillä on yhteinen tekijä. Jos niillä on yhteinen tekijä, kantaluku voidaan jakaa tuottaen yhtälö, jolla on pienempiä keskenään jaottomia kantalukuja. Fermat'n suuren lauseen vastaesimerkki tuottaisi joka tapauksessa vastaesimerkin Bealin konjektuurille.
Bealin konjektuuri voidaan havainnollistaa geometrisesti ajattelemalla potenssiluvut tasokuvioiksi. Kaikkien kokonaislukujen kaikki parilliset potenssit (n=2,4,6,8 jne) ovat aina neliöitä ja kaikki parittomat potenssit (n=3,5,7,9 jne.) ovat aina neliöjonoja. Kuvioiden sivut ovat  samojen kantalukujen alempia potensseja.  Neliöissä sivut edustavat saman kantaluvun samaa ko. potenssia.  Neliöjonoissa sivut edustavat saman kantaluvun perättäisiä potensseja.  Eri kokonaislukujen eri potensseja edustavat neliöt ja neliöjonot voivat olla yhteismitallisia vain, jos kuvioiden sivujen  kantaluvuilla on yhteinen alkulukutekijä.
Konjektuuri ei ole pätevä suuremmassa Gaussin lukujen joukossa. Vastaesimerkistä luvattua 50 Yhdysvaltain dollarin palkintoa vastaan Fred W. Helenius esitti, että (−2 + i)3 + (−2 − i)3 = (1 + i)4.
Beal on tarjonnut 1 000 000 Yhdysvaltain dollarin palkkion konjektuurin todistamisesta tai kumoamisesta.
Aiheesta muualla

http://www.bealconjecture.com/
http://www.math.unt.edu/~mauldin/beal.html
http://www.ams.org/notices/199711/beal.pdf
A search for counterexamples - http://www.norvig.com/beal.html
http://planetmath.org/encyclopedia/BealsConjecture.html (Arkistoitu – Internet Archive)
August Wilhelm von Hofmann

| August Wilhelm von Hofmann |
| --- | --- |

Henkilötiedot
Syntynyt: 8. huhtikuuta 1818 Gießen, Hessenin suurherttuakunta
Kuollut: 5. toukokuuta 1892 (74 vuotta) Berliini, Saksan keisarikunta
Koulutus ja ura
Väitöstyön ohjaaja:  Justus von Liebig
Oppilaat:  Tōichirō Nakahama
Tutkimusalue:  orgaaninen kemia
   
August Wilhelm von Hofmann (8. huhtikuuta 1818 Gießen, Hessenin suurherttuakunta – 5. toukokuuta 1892 Berliini, Saksan keisarikunta) oli saksalainen kemisti. Häntä pidetään 1800-luvun yhtenä vaikuttavimmista kemiantutkijoista ja -opettajista.
Elämä

Hofmann oli Justus von Liebigin oppilas, tuli vuonna 1845 professoriksi Bonniin ja vuonna 1848 Royal College of Chemistry -kouluun Lontoossa, muutti vuonna 1864 uudestaan Bonniin, mutta kutsuttiin jo seuraavana vuonna professoriksi Berliinin yliopistoon, Eilhard Mitscherlichin seuraajaksi. Siellä hän rakensi suuren ajanmukaisen opetuslaboratorion, ensimmäisen laatuansa Saksan pääkaupungissa. Erittäin etevänä opettajana hän kokosi ympärilleen suuren joukon oppilaita kaikista sivistysmaista. Saksan lisäksi hän luennoi sujuvasti englanniksi, ranskaksi ja italiaksi. Tässä "Hofmannin koulussa" on moni myöhemmistä johtavista kemian tutkijoista sai tieteellisen kasvatuksensa.
Hofmann työskenteli etupäässä orgaanisen kemian alalla, tutkien muun muassa typpiperäisiä emäksiä ja aniliini-väriaineita. Viimemainittujen tutkimusten kautta hänestä tuli sittemmin Saksassa myöhemmin suureksi kehittyneen tervaväriteollisuuden varsinainen perustaja. Hänen vuonna 1858 aloittamat fuksiinia koskevat tutkimuksensa olivat ensimmäinen osa väriaineita koskevasta tutkimussarjasta, joka päättyi vasta kinoliinin punaiseen vuonna 1887.
Kirjailijana Hofmann oli erittäin tuottelias ja julkaisi useita arvokkaita teoksia, muun muassa Die modernen Theorien der Chemie ja Erinnerungen an vorangegangenen Freunden, jotka sisältävät elämäkertoja 1800-luvun kuuluisammista kemiantutkijoista Vuonna 1868 Hofmann perusti saksalaisen kemiallisen seuran, joka kehittyi suurimmaksi ja vaikuttavimmaksi seuraksi tällä alalla. Hofmann oli sen esimiehenä ja johtajana kaksikymmentä vuotta.
BMW P86

| BMW P86/6, P86/7, P86/8 ja P86/9 |
| --- | --- |

Valmistustiedot
Suunnittelija:   Heinz Paschen
Käyttötiedot
Käyttäjät:   BMW Sauber
Käyttökohteet:   BMW Sauber F1.06  BMW Sauber F1.07  BMW Sauber F1.08  BMW Sauber F1.09 
BMW P86 on saksalaisen Heinz Paschenin suunnittelema Formula 1 -moottori, jota BMW Sauber käytti malleissa F1.06, F1.07, F1.08 ja käyttää edelleen mallissa F1.09. F1.06:n asennetun moottorin virallinen nimi oli P86/6, F1.07:n P86/7, F1.08:n P86/8 ja F1.09:n P86/9. Moottorilla on saavutettu yksi voitto,  seitsemäntoista palkintosijaa, yksi paalupaikka ja kaksi kilpailun nopeinta kierrosta. Heti ensimmäisenä käyttövuotenaan moottorilla saavutettiin kaksi palkintosijaa. Seuraavana vuotena moottorilla yllettiin niin ikään kahteen palkintosijaan. Kaksi viimeisintä palkintosijaa on saavutettu vuonna 2009. Lisäksi moottorilla on ylletty yhteen kilpailun nopeimpaan kierrokseen Malesian GP:ssä kaudella 2008 ja paalupaikkaan Bahrainin GP:ssä samalla kaudella. Ensimmäinen voitto saavutettiin Kanadan GP:ssä kaudella 2008.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Asteriski (*) tarkoittaa kauden olevan kesken ja sijoituksen olevan tämänhetkinen.
| Kausi | Runko | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | F1.06 | M |  | BHR | MAL | AUS | SMR | EUR | ESP | MON | GBR | CAN | USA | FRA | GER | HUN | TUR | ITA | CHN | JPN | BRA | 36 | 5. |
| 2006 | F1.06 | M |  Nick Heidfeld | 12 | Kesk. | 4 | 13 | 10 | 8 | 7 | 7 | 7 | Kesk. | 8 | Kesk. | 3 | 14 | 8 | 7 | 8 | Kesk. | 36 | 5. |
| 2006 | F1.06 | M |  Jacques Villeneuve | Kesk. | 7 | 6 | 12 | 8 | 12 | 14 | 8 | Kesk. | Kesk. | 11 | Kesk. |  |  |  |  |  |  | 36 | 5. |
| 2006 | F1.06 | M |  Robert Kubica |  |  |  |  |  |  |  |  |  |  |  |  | DSQ | 12 | 3 | 13 | 9 | 9 | 36 | 5. |
| 2007 | F1.07 | B |  | AUS | MAL | BAH | ESP | MON | CAN | USA | FRA | GBR | GER | HUN | TUR | ITA | BEL | JPN | CHN | BRA |  | 101 | 2. |
| 2007 | F1.07 | B |  Nick Heidfeld | 4 | 4 | 4 | Kesk. | 6 | 2 | Kesk. | 5 | 6 | 6 | 3 | 4 | 4 | 5 | 14 | 7 | 6 |  | 101 | 2. |
| 2007 | F1.07 | B |  Robert Kubica | Kesk. | 18 | 6 | 4 | 5 | Kesk. | Loukk. | 4 | 4 | 7 | 5 | 8 | 5 | 9 | 7 | Kesk. | 5 |  | 101 | 2. |
| 2007 | F1.07 | B |  Sebastian Vettel |  |  |  |  |  |  | 8 |  |  |  |  |  |  |  |  |  |  |  | 101 | 2. |
| 2008 | F1.08 | B |  | AUS | MAL | BAH | ESP | TUR | MON | CAN | FRA | GBR | GER | HUN | EUR | BEL | ITA | SGP | JPN | CHN | BRA | 70* | 2.* |
| 2008 | F1.08 | B |  Nick Heidfeld | 2 | 6 | 4 | 9 | 5 | 14 | 2 |  |  |  |  |  |  |  |  |  |  |  | 70* | 2.* |
| 2008 | F1.08 | B |  Robert Kubica | Kesk. | 2 | 3 | 4 | 4 | 2 | 1 |  |  |  |  |  |  |  |  |  |  |  | 70* | 2.* |
Saavutukset

Palkintosijat
| Nro | Sija | Kilpailu | Kuljettaja | Pisteitä |
| --- | --- | --- | --- | --- |
| 1 | 3 | Unkarin Grand Prix 2006 | Nick Heidfeld | 6 |
| 2 | 3 | Italian Grand Prix 2006 | Robert Kubica | 6 |
| 3 | 2 | Kanadan Grand Prix 2007 | Nick Heidfeld | 8 |
| 4 | 3 | Unkarin Grand Prix 2007 | Nick Heidfeld | 6 |
| 5 | 2 | Australian Grand Prix 2008 | Nick Heidfeld | 8 |
| 6 | 2 | Malesian Grand Prix 2008 | Robert Kubica | 8 |
Paalupaikat
| Nro | Kilpailu | Kuljettaja |
| --- | --- | --- |
| 1 | Bahrainin Grand Prix 2008 | Robert Kubica |
Nopeimmat kierrokset
| Nro | Kilpailu | Kuljettaja | Kierros |
| --- | --- | --- | --- |
| 1 | Malesian Grand Prix 2008 | Nick Heidfeld | 54 |
Arne Ritari

Arne Ritari (synt. Aarne Rudolf Mikael Ritari, 7. maaliskuuta 1906 Soukkajoki, Seinäjoki − 18. lokakuuta 1996) oli kanadansuomalainen liikemies, joka tunnetaan Suomen Lions-toiminnan kummina.
Elämä

Ritari muutti vanhempiensa Tuomas Wilhelm Tuomaanpoika Ritarin ja Justiina Amalia Mikintytär o.s. Korpisen kanssa uuteen kotimaahan Kanadaan puolen vuoden ikäisenä. Koulunsa Arne kävi Copper Cliffsissä ja Sudburyssä, Ontariossa.
Ritari avioitui Tampereelta kotoisin olevan Kaarina Heinosen kanssa vuonna 1932. Ritari toimi elämänsä aikana muun muassa Sudbury District Finnish War Aid Association –nimisen yhdistyksen rahastonhoitajana sekä Suomalais-Kanadalaisen Historiallisen Seuran puheenjohtajana.
Työura

Työuransa alussa Ritari työskenteli mm. Ontarion metsähallituksen piirtämössä ja puhelinlinjojen tarkastajana, kunnes vuonna 1929 ryhtyi myymän henkivakuutuksia. Ritari Insurance -vakuutustoimiston lisäksi hänellä oli myöhemmin myös oma Ritari Agencies Ltd. –matkatoimisto.
Lionismi

Ritari liittyi paikalliseen Sudburyn Lions-klubiin vuonna 1933. Oman piirinsä kuvernöörinä Ritari toimi kaudella 1956–1957. Suomen ensimmäinen klubi, Lions Club Helsinki/Helsingfors ry perustettiin 14. elokuuta 1950 paljolti Ritarin myötävaikutuksella. Lions Clubs International Foundation (LCIF) myönsi hänelle muun muassa nimityksen ”International Councelor” ja LCIF:n korkeimman huomionosoituksen ”hyvän tahdon lähettiläs” (”Ambassador of Good Will”). Melvin Jones Fellow -arvonimen hän sai Tampereella 1988. Ritari piti aktiivisesti yhteyttä Suomen leijoniin vieraillen synnyinmaassaan nelisenkymmentä kertaa, viimeisen kerran vuonna 1992. Järjestön jäsen Ritari ehti olla 63 vuoden ajan.
Arne Ritari -säätiö

Hämeenlinnassa 1986 pidetyssä Suomen Lions-liiton valtakunnankokouksessa perustettiin Arne Ritari -säätiö, jonka tarkoitus on tukea ja edistää Suomen lionsklubien hyväntekeväisyyteen johtavia aktiviteetteja sekä vaalia Suomen lionstoiminnan kummin Arne Ritarin, elämäntyötä Suomen lionstoiminnan perustamisessa.
Huomionosoitukset

11. kesäkuuta 2006 paljastettiin Törnävän puistossa, Seinäjoella muistokivi hänen 100-vuotis syntymäpäivänsä kunniaksi.
Aiheesta muualla

Arne Ritari -säätiö
Baiyin

| Baiyin (kiin>  白银市, Báiyín Shì) |
| --- | --- |
 Baiyinin sijainti (keltaisella) Gansun maakunnassa.
 Baiyin
 Koordinaatit: 36°32′33″N, 104°10′34″E 
Valtio:  Kiina
Maakunta:  Gansu
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  21 159  km²
Väkiluku (2010):  1 708 752 
 – Väestötiheys:  81 as./km²
Aikavyöhyke:  UTC+8
Postinumero:  730900
Suuntanumero(t):  0943
Rekisterikilpi:  甘D
Lempinimi::  Kuparikaupunki
 
 www.baiyin.cn 
Infobox OKVirheellinen NIMI-arvo: 
Baiyin (kiin. 白银市, Báiyín Shì) on prefektuuritason kaupunki Gansun maakunnassa Kiinassa. Kaupungin pinta-ala on 21 159 neliökilometriä ja väkiluku 1,71 miljoonaa (2010). Kaupungin keskusta sijaitsee linnuntietä noin 60 kilometriä maakunnan pääkaupunki Lanzhousta pohjoiskoilliseen.
Kaupungin läpi virtaa Keltainenjoki. Vuotuinen keskilämpötila on 7 °C. Baiyin on valtatie G109:n varrella. Yksi kaupungin merkittävimpiä yrityksiä on "Baiyin Nonferrous Metals", joka tuottaa mm. kuparia ja alumiinia.
Hallinnollinen jako

Piirikuntatasolla kaupunki jaetaan kahteen kaupunkipiiriin ja kolmeen piirikuntaan.
| Baiyinin hallinnollinen jako piirikuntatasolla |
| --- | --- | --- |
    Baiyin Pingchuan Jingyuan Jingyuan Huining Jingtai  
| Nimi | Kiinan kirjoitusmerkit | Pinyin |
| Baiyin (kaupunkipiiri) | 白银区 | Báiyín Qū |
| Pingchuan (kaupunkipiiri) | 平川区 | Píngchuān Qū |
| Jingyuan | 靖远县 | Jìngyuǎn Xiàn |
| Huining | 会宁县 | Huìníng Xiàn |
| Jingtai | 景泰县 | Jǐngtài Xiàn |
Galleria

Kungfutselainen temppeli Huiningin piirikunnassa.
Tuulivoimala Jingtain piirikunnassa.
Aiheesta muualla

Kuvia tai muita tiedostoja aiheesta Baiyin Wikimedia Commonsissa
Travelchinaguide.com: Baiyin Travel Guide (englanniksi)
Gansu Provincial Tourism Bureau: Baiyin City (Arkistoitu – Internet Archive) (englanniksi)
Barbenheimer

Barbenheimer on internet-ilmiö, joka alkoi levitä sosiaalisessa mediassa ennen kuin kaksi menestyselokuvaa, Barbie ja Oppenheimer, julkaistiin samanaikaisesti Yhdysvalloissa ja useissa muissa maissa 21. heinäkuuta 2023. Sana ”Barbenheimer” on kontaminaatio elokuvien nimistä.
Elokuvat ovat kuin toistensa ”äärimmäiset vastakohdat”, sillä Greta Gerwigin Barbie-muotinukesta kertova satiirinen fantasia- ja komediaelokuva Barbie ja Christopher Nolanin Manhattan-projektia johtaneen fyysikko Robert Oppenheimerin elämästä kertova elämäkerrallinen trilleri Oppenheimer ovat teemoiltaan hyvin erilaisia.
Vastaanotto > Lipputulot

Molemmat elokuvat saivat laajaa suosiota ja ylittivät lipputulojen odotukset. Esimerkiksi Finnkinolle elokuvien yhtäaikainen julkaisu oli suuri menestys. Useat näytökset oli myyty loppuun huolimatta siitä, että elokuville oli varattu paljon elokuvasaleja. Variety kutsuikin ilmiötä ”vuoden elokuvatapahtumaksi”.
| Elokuva | Budjetti | Tuotto> Yhdysvallat ja Kanada | Tuotto> Muu maailma | Tuotto> Yhteensä | Lähde |
| --- | --- | --- | --- | --- | --- |
| Barbie | 145 miljoonaa dollaria | 635,5 miljoonaa dollaria | 804,7 miljoonaa dollaria | 1,44 miljardia dollaria |  |
| Oppenheimer | 100 miljoonaa dollaria | 323,9 miljoonaa dollaria | 618,4 miljoonaa dollaria | 924,3 miljoonaa dollaria |  |
Blantyre

Blantyre voi tarkoittaa seuraavia:
Blantyre, kaupunki Skotlannissa
Blantyre, kaupunki Malawissa
Blantyren piirikunta, aluehallinnon toisen tason yksikkö Malawissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blantyre”, voi hakea sivunnimihaulla, laajalla sivunnimihaulla tai tekstihaulla.
Beam (kappale)

| ”Beam” Mako ft>  Angel Taylor |
| --- | --- | --- |

Singlen tiedot
 Äänitetty : 2013
 Julkaistu: 16. joulukuuta 2013
 Formaatti: Digitaalinen lataus
 Tyylilaji: Dance
 Kesto: 06.03
 Levy-yhtiö: Revealed Recordings
Makon muut singlet
|   | ”Beam” 2013 | ”Our Story” 2014 |
Beam on yhdysvaltalaisyhtye Makon kappale. Sen julkaisi Revealed Records yhtyeen uran ensimmäisenä singlenä 16. joulukuuta 2013 ja sillä vierailee myös Angel Taylor.Kappaleen radioversion on säveltänyt Mako itse. Kappaleelle on tehty myös musiikkivideo, joka julkaistiin 19. joulukuuta 2013. Videolla näkyy Makon kokoamia fanien videoita, joita hän käski lähettämään tälle sosiaalisen median kautta. Kappaleen toistaiseksi ainoa tietoon tullut listasaavutus on Beatportin latauslistan toinen sija.
Kappalelista

Digitaalinen lataus
Beam (Dannic Mix) - 6:03
Beam (Dannic Radio Mix) - 2:48
Listasijoitukset

| Listat (2013) | Paras sijoitus |
| --- | --- |
Yhdysvallat (Beatport): 2
Blanquismi

Louis-Auguste Blanqui
Blanquismi oli ranskalaisen sosialistin Louis-Auguste Blanquin vallankumouksellinen oppi. Se tähtäsi taantumuksellisten ja porvarillisten hallintojen kumoamiseen vallankumouksellisen, aatteelle omistautuneen eliitin suorittaman vallankaappauksen kautta, joka sitten valtiovaltaa käyttämällä muuttaisi yhteiskunnan tasa-arvoiseksi. Tämän opin katsotaan siirtyneen Karl Marxin oppirakennelmaan nimellä proletariaatin diktatuuri.
Blanquin kannattajia sanottiin blanquisteiksi. He siirtyivät 1901 kannattamaan Ranskan sosialistipuoluetta.
Autokeskus

| Autokeskus oy |
| --- | --- |

Yritysmuoto:  osakeyhtiö
Perustettu:  1934 (Uusi Autokeskus O/Y) 1997 (nykyinen Autokeskus Oy)
Toimitusjohtaja:  Karri Koskinen
Kotipaikka:  Helsinki, Suomi
Toimiala:  autojen vähittäismyynti ja huolto
Tuotteet:  autot huoltopalvelut muut autoiluun liittyvät palvelut
Liikevaihto:   339,9 milj. € (2022) 
Liikevoitto:   480,7 t. € (2022) 
Henkilöstö:   471 (2022) 
Emoyhtiö:  Aro-Yhtymä Oy
Kotisivu:  www.autokeskus.fi
Infobox OKVirheellinen NIMI-arvo: 
Autokeskus oy on Aro-Yhtymän omistama autokauppaketju, joka myy uusia BMW-, BYD-, Ford-, Kia-, Mitsubishi-, Nissan-, Škoda- ja Toyota-autoja. Autokeskus toimii pääkaupunkiseudulla Konalassa, Airportissa ja Olarissa, Raisiossa ja Turussa, Tampereella, Hämeenlinnassa ja Hyvinkäällä, ja sillä on seitsemän autotaloa sekä yksi jälkimarkkinoihin keskittynyt toimipiste Turussa.
Autokeskus on yksi Suomen suurimmista henkilö- ja tavara-autojen jälleenmyyntiketjuistakenen mukaan? myyden yhteensä yli 16 000 uutta tai käytettyä autoa vuodessa.
Autokeskuksella on hyötyajoneuvomyyntiin erikoistuneet toimipisteet Helsingin Konalassa ja Tampereella.
Historia

Autokeskus oy perustettiin vuonna 1934 Chryslerin valmistamien Dodge-autojen maahantuontia varten. Vuonna 1962 Autokeskus aloitti ensimmäisenä Euroopassa virallisena maahantuojana Datsun-autojen maahantuonnin. Yhtiö on omien sanojensa mukaan perheyritys .
Yhtiö vaihtoi omistajaa vuonna 1964, jolloin Simo Aro osti sen osakekannan. Hän fuusioi Autokeskuksen ja aiemmin perurstamansa Katepalin vuonna 1969. Samalla yrityksen virallinen nimi muuttui, ja syntyi Aro-Yhtymä oy.
Autokeskus-nimi jäi elämään yrityksen omistamissa autokaupoissa, ja vuonna 1997 Autokeskus oy perustettiin Aro-Yhtymän tytäryhtiöksi. Emoyhtiö keskittyi autojen maahantuontiin ja siihen liittyviin toimintoihin, ja tytäryhtiö Autokeskus autojen vähittäiskauppaan ja huoltoon.
Autokeskuksen ensimmäinen toimipaikka oli Helsingin Konalassa emoyhtiön kanssa samalla tontilla, jonne oli muutettu Helsingin keskustasta vuonna 1965. Vuoden 1992 aikana Autokeskus oli laajantanut toimintaansa Tampereelle ja Espooseen. Yhtiöittämisen jälkeen laajeneminen jatkui, ja Autokeskus avasi toisen toimipaikan Helsinkiin, Herttoniemeen vuonna 1998. Seuraavana vuonna avautui neljäs toimipaikka pääkaupunkiseudulla Tikkurilaan.
Vuonna 2001 aloittivat toimintansa Autokeskuksen Turun ja Hämeenlinnan toimipaikat. Turun toiminnot siirtyivät Raisioon jo seuraavana vuonna, kun uusi autotalo valmistui.selvennä
Emoyhtiö Aro-Yhtymän luopuminen Nissanin maahantuonnista merkitsi muutoksia myös Autokeskuksen tuotevalikoimaan. Autokeskus oli ollut edustanut emoyhtiön maahantuomia autoja, ja vuonna 2006 sillä oli Nissanin, Dodgen, Chryslerin ja Jeepin edustus. Seuraavana vuonna valikoimiin tulivat myös BMW ja MINI, ensimmäiset automerkit, jotka eivät olleet konsernin itsensä maahantuomia. Myöhemmin valikoima on laajentunut Peugeot-, Ford-, Citroën , Škoda- , Kia ja Toyota -merkeillä.
Vuoden 2011 lopulla valmistui yhtiön uusi autotalo Vantaan Pakkalaan kauppakeskus Jumbon viereen. Muutto Tikkurilasta uuteen autotaloon merkitsi myös toimipaikan nimenmuutosta. Uusi autotalon nimettiin Autokeskus Airportiksi. Seuraavana vuonna avautui Turun Pääskyvuoreen toimipaikka, joka poikkeaa ketjun muista pisteistä siinä, ettei se myy autoja vaan keskittyy huolto- ja varaosapalveluihin.
Helsingin Konalaan Autokeskukselle valmistui uusi autotalo vuosien 2017–2019 aikana. Autokeskus aloitti Toyota-automyynnin ja -huollon Hyvinkäällä kauppakeskus Willassa syyskuussa 2019 ja Hämeenlinnassa vuoden 2020 kuluessa. Toyota Willa on kauppakeskuksessa toimiva Toyota-merkkiin keskittyvä myyntipiste, jossa myös palvellaan huollon asiakkaat. Keväällä 2023 avattiin Hyvinkäälle täysin uusi Toyota-myymälä.
Kesällä 2023 Autokeskus käynnisti BYD-täyssähköautojen myynnin Vantaalla ja Raisiossa.
Toimipisteet

| 0 | 1 | 2 | 3 | 4 |
| --- | --- | --- | --- | --- |
| Toimipiste | Osoite | Myytävät automerkit | Huollettavat merkit | Vaihtoautomyynti |
| Autokeskus oy Airport | Silvastintie 4, 01510 Vantaa | Škoda, Nissan, Kia, Mitsubishi, BYD | BMW, Škoda, Nissan, Kia, Mitsubishi, BYD | Kyllä |
| Autokeskus oy Konala | Ristipellontie 5, 00390 Helsinki | Ford, Kia, Nissan | Ford, Nissan, BMW/MINI, Kia, Škoda | Kyllä |
| Autokeskus oy Olari | Haltilanniitty 4, 02200 Espoo | Ei uusien autojen myyntiä | Ei huoltoa | Kyllä |
| Autokeskus oy Tampere | Hatanpään valtatie 44-46, 33900 Tampere | BMW, Ford, Nissan | Ford, Nissan, BMW/MINI | Kyllä |
| Autokeskus oy Raisio | Haunistentie 15, 21280 Raisio | Nissan, BMW, BYD | Nissan, BMW/MINI, BYD | Kyllä |
| Autokeskus oy Hämeenlinna | Uhrikivenkatu 11, 13130 Hämeenlinna | BMW, Toyota | BMW, Toyota | Kyllä |
| Autokeskus oy Hyvinkää | Mäkikuumolantie 20, 05800 Hyvinkää | Toyota | Toyota | Kyllä |
| Autokeskus oy Turku | Munkkionkuja 1, 20610 Turku | Ei automyyntiä | Nissan, BMW, Škoda | Ei |
Muut palvelut

Autokeskus tuottaa myös muita autoihin liittyviä palveluita myynti- ja huoltotoiminnan ohella, näitä ovat muun muassa
Vauriokorjaamo (kolarikorjaus) ja maalaamopalvelut kaikkiin automerkkeihin ja kaikille vakuutusyhtiöille
Tuulilasien korjaus- ja vaihtopalvelut kaikkiin automerkkeihin
Renkaiden myynti-, vaihto- ja säilytyspalvelut kaikkiin automerkkeihin
SMART-pienkorjaukset kuten kiveniskemien, painaumien ja kolhujen korjaus ilman maalausta
Aiheesta muualla

Autokeskus Oy:n kotisivut
Aro-Yhtymä Oy:n kotisivut
Berkshire Battalion

| Berkshire Battalion |
| --- | --- |

Perustettu:  2014
Kaupunki:  North Adams, Massachusetts
Kotiareena:  Peter W. Foote Vietnam Veterans Memorial Arena
Sarjataso:  FHL
Värit:                
Päävalmentaja:  Dan Farrell
Omistaja:  Federal Hockey League
Infobox OKVirheellinen NIMI-arvo: 
Berkshire Battalion on yhdysvaltalainen jääkiekkoseura, joka on kotoisin North Adamsista Massachusettsista. 
Se pelaa FHL-liigaa.
Aiheesta muualla

Berkshire Battalionin verkkosivut (Arkistoitu – Internet Archive) (englanniksi)
Belgradin offensiivi

Belgradin offensiivi oli toisessa maailmansodassa puna-armeijan operaatio Bagrationiin liittynyt hyökkäys, jonka tarkoituksena oli vapauttaa Jugoslavia saksalaismiehityksestä. Neuvostoliiton joukkojen lisäksi taisteluun osallistuivat Jugoslavian partisaanit ja Bulgarian kansanarmeija. Jugoslaviaa puolustivat tuolloin Saksan Armeijaryhmä E:n ja Armeijaryhmä F:n joukot. Taistelu alkoi 14. syyskuuta ja päättyi 24. marraskuuta 1944. Pääkaupunki Belgrad vallattiin 20. lokakuuta ja Skopje 13. marraskuuta. Taistelun aikana saksalaisjoukkojen komentaja Wilhelm Schneckenburger kaatui. Taistelun seurauksena pääosa saksalaisjoukoista vetäytyi Jugoslaviasta, mutta Sarajevo ja Zagreb pysyivät miehitettyinä sodan loppuun saakka.
Kartta Neuvostoliiton offensiivista.
70 000 neuvostosotilasta palkittiin mitalilla Belgradin vapauttamisesta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Belgrade Offensive
Merkinnän syy: taistelukuvaus puuttuu
Blackwater (joki Essexissä)

| Blackwater |
| --- | --- |
 Blackwaterjoki Kelvedonissa.
Alkulähde:  Saffron Walden
Laskupaikka:  Pohjanmeri
Maat:  Yhdistynyt kuningaskunta
Pituus:  64 km
Blackwater on joki Englannin kaakkoisosassa, Essexin kreivikunnassa. Se alkaa Pant-nimisenä Essexin luoteisosasta ja laskee mereen 64 kilometrin päässä, lähellä Maldonia, laajan Blackwaterin estuaarin kautta.
Yläjuoksullaan joki on vaatimaton oja, mutta Little Sampfordissa siihen tulee lisää vettä kanavaa pitkin Great Ouse -joesta. Sen jälkeen joki kykenee jo pyörittämään kahta vesiratasta. Kelvedonissa joki kulkee valtatien ja rautatien alta. Sen jälkeen se pyörittää vielä neljää myllyä.
Suistoalue on merkittävä muuttolintujen levähdyspaikka. Colnejoki yhtyy Blackwateriin West Merseassa, ja siinä kohti toimii ammattikalastajia. Estuaarista on saatu Britannian ennätyskaloja, 32-kiloinen keihäsrausku, kymmenen kilon Mustelus asterias- koirahai ja 37-kiloinen harmaakoirahai.